รองนายกรัฐมนตรี ต้อนรับและหารือทวิภาคีกับรัฐมนตรีว่าการกระทรวงกลาโหมอาเซียนและรัฐมนตรีว่าการกระทรวงกลาโหมประเทศคู่เจรจา
รองนายกรัฐมนตรี ต้อนรับและหารือทวิภาคีกับรัฐมนตรีว่าการกระทรวงกลาโหมอาเซียนและรัฐมนตรีว่าการกระทรวงกลาโหมประเทศคู่เจรจา พลเอก ประวิตร วงษ์สุวรรณ รองนายกรัฐมนตรี  ให้การต้อนรับและหารือทวิภาคีกับรัฐมนตรีว่าการกระทรวงกลาโหมอาเซียนและรัฐมนตรีว่าการกระทรวงกลาโหมประเทศคู่เจรจา ในโอกาสเดินทางเยือนไทย เพื่อเข้าร่วมการประชุมรัฐมนตรีว่าการกระทรวงกลาโหมอาเซียนอย่างไม่เป็นทางการ และการประชุมรัฐมนตรีว่าการกระทรวงกลาโหมประเทศคู่เจรจา ครั้งที่ 6 (ADMM Retreat &amp; 6th ADMM-Plus) ระหว่าง 16 - 19 พฤศจิกายน 2562 ณ โรงแรม Avani+Riverside Bangkok รองนายกรัฐมนตรี ต้อนรับและหารือกับพลโท พลาโบโว ซูเบียนโต้ รัฐมนตรีว่าการกระทรวงกลาโหมอินโดนีเซีย พร้อมกล่าวแสดงความยินดีในโอกาสที่พลโท พลาโบโว ได้รับตำแหน่งรัฐมนตรีว่าการกระทรวงกลาโหมอาเซียน และขอบคุณที่สนับสนุนการเป็นประธานอาเซียนของไทย  และไทยพร้อมสนับสนุน ASEAN Our Eyes ที่อินโดนีเซียได้ริเริ่ม ซึ่งเป็นกลไกสำคัญในการเสริมเสร้างความร่วมมือในการแลกเปลี่ยนข้อมูลข่าวสารด้านการต่อต้านการก่อการร้ายในภูมิภาครองนายกรัฐมนตรี ต้อนรับและหารือกับนาย เดลฟิน ลอเรนซานา รัฐมนตรีว่าการกระทรวงกลาโหมฟิลิปปินส์ พร้อมกล่าวแสดงความเสียใจกับผู้เสียชีวิตและประชาชนที่ได้รับผลกระทบจากเหตุการณ์แผ่นดินไหวที่เกาะมินตาเนาที่ผ่านมา และขอบคุณที่สนับสนุนการเป็นประธานอาเซียนของไทย และการฝึกผสมทางทะเลระหว่างอาเซียน – สหรัฐ (ASEAN –U.S. Maritime Exercise) ไทยยืนยันที่จะสนับสนุนแนวทางปฏิบัติในปฏิสัมพันธ์ทางทะเล ที่นำมาซึ่งสันติภาพและเสถียรภาพทางทะเลของภูมิภาค รองนายกรัฐมนตรี  ต้อนรับและหารือกับพลเอก  โง ซวน หลิก รัฐมนตรีว่าการกระทรวงกลาโหมเวียดนาม พร้อมกล่าวชื่นชมความสัมพันธ์ทางทหารระหว่างไทย-เวียดนาม และขอบคุณที่ส่งกำลังเข้าร่วมการฝึกผสมทางทะเลระหว่างอาเซียน –สหรัฐ (ASEAN –U.S. Maritime Exercise) โดยไทยยึดมั่นการเป็นแกนกลางอาเซียนและพร้อมให้การสนับสนุนอย่างเต็มที่ในการเป็นประธานอาเซียนของเวียดนามในปี 2563 รองนายกรัฐมนตรี  ต้อนรับและหารือกับนาย Ron Mark (รอน มาร์ค) รัฐมนตรีว่าการกระทรวงกลาโหมนิวซีแลนด์  พร้อมกล่าวชื่นชมความสัมพันธ์ทางการทูตระหว่างไทย – นิวซีแลนด์ ที่มีมาอย่างยาวนาน ทั้งความร่วมมือทางทหารของทั้งสองประเทศ และความร่วมมือด้านการฝึก และขอบคุณที่ให้การสนับสนุนการเป็นประธานอาเซียน และการ ADMM-Plus โดยเฉพาะการสนับสนุนการเป็นแกนกลางอาเซียน (ASEAN Centrality) ของไทย